Džeidons Sančo

**Džeidons Maliks Sančo** (; dzimis ) ir angļu futbolists, spēlē uzbrucēja pozīcijā, pārstāv Anglijas futbola izlasi. Kopš 2025. gada Sančo spēlē Anglijas Premjerlīgas komandā *[[Aston Villa FC|Aston Villa]]*, kas viņu īrē no ''Manchester United''.

14 gadu vecumā Sančo pievienojās Manchester City akadēmijai.  Sančo pievienojās Dortmundes "Borussia" un uzreiz kļuva par pirmās komandas spēlētāju. Pirmajā sezonā Sančo 12 spēlēs guva vienus vārtus.  Sančo kļuva par jaunāko spēlētāju, kas ir guvis astoņus vārtus vienā Bundeslīgas sezonā. Kopumā sezonu noslēdza ar 12 vārtiem un tika iekļauts Bundeslīgas sezonas izlasē.

 Anglijas Premjerlīgas komanda Manchester United FC oficiāli pavēstīja, ka ir panākusi vienošanos ar Sančo, noslēdzot līgumu uz pieciem gadiem par 85 miljoniem eiro (72,6 miljoni mārciņas).

Anglijas futbola izlases sastāvā debitēja  spēlē pret Horvātiju.

## Agrīnā dzīve
Džeidons Maliks Sančo dzimis 2000. gada 25. martā Kembervelā, Lielajā Londonā, vecākiem no Trinidādas un Tobāgo. Viņš uzauga Keningtonā, Dienvidlondonā. Viņš sadraudzējās ar citu topošo futbolistu, Rīsu Nelsonu, kurš dzīvoja netālu, pēc tam, kad viņi kopā spēlēja jaunatnes turnīros. Augot, viņš bija Chelsea fans, un viņa elki bija Ronaldiņu un Frenks Lampards.

## Klubu karjera

### Agrīnā karjera
Sančo pievienojās Watford septiņu gadu vecumā. Sakarā ar problēmām, kas saistītas ar pārvietošanos pa Londonu uz kluba akadēmiju, viņš pārcēlās uz "Watford" nodrošināto izmitināšanas vietu un 11 gadu vecumā sāka apmeklēt kluba partnerskolu, Harefīldas akadēmiju. 14 gadu vecumā viņš teica savam "Watford" U-15 trenerim par nodomu spēlēt Anglijas izlasē.

2015. gada martā, 14 gadu vecumā, viņš pārcēlās uz Mančestras "City", par sākotnējo samaksu £66 000. Sančo turpināja atstāt iespaidu "City" akadēmijā un bija viens no spēlētāju trio, par kuru "City" priekšsēdētājs Haldūns Al Mubaraks sacīja, ka viņš tiks paaugstināts pieaugušo komandā 2017. gada maijā. Jūlijā Sančo netika iekļauts "City" pirmssezonas tūres sastāvā, strīda dēļ, par spēles laika garantijām jaunajā līgumā. Vēlāk tika ziņots, ka Sančo mēģināja aiziet prom no kluba, un "City" bija satraukta par Sančo attieksmi, pēc tam, kad viņš izlaida treniņu pēc pirmssezonas turnejas.

### Borussia Dortmund

#### 2017—2019
[thumb|262x262px|Sančo [Manchester City F.C.|Manchester City sastāvā, 2017. gadā]]
Sančo 2017. gada 31. augustā parakstīja līgumu ar Vācijas Bundeslīgas klubu Dortmundes "Borussia", par samaksu, kas, kā ziņots, bija aptuveni 8 miljoni mārciņu, un tika nekavējoties iekļauts pamatsastāvā. Vēlāk viņš paziņoja, ka jūtas pārliecināts, pārceļoties uz ārzemēm, pateicoties iepriekšējai pieredzei, pārceļoties no "Watford" uz "Manchester City". Sančo klubā debitēja 21. oktobrī, pret Frankfurtes "Eintracht", nākot uz maiņu, kad līdz mača beigām bija atlikušas sešas minūtes, kļūstot par pirmo angli, kurš aizvadījis bundeslīgas maču "Dortmund" sastāvā. Sančo pirmo reizi "Dortmund" komandā startēja sākumsastāvā 2018. gada 14. janvārī, trāpot pa vārtu konstrukciju, bezvārtu neizšķirtā ar VfL Wolfsburg. Savus pirmos profesionālos vārtus viņš guva 21. aprīlī. Tie bija pirmie vārti uzvarā pret Leverkūzenes "Bayer", ar 4:0, Bundeslīgā, kā arī viņš asistēja vēl divos vārtu guvumos tajā pašā mačā.

Noslēdzot jaunu līgumu ar klubu līdz 2022. gadam, Sančo izbaudīja veiksmīgu 2018. gada oktobri, jo tika atzīts par Bundeslīgas mēneša labāko spēlētāju, tikai trīs līgas spēlēs gūstot trīs vārtus un atdodot rezultatīvu piespēli. Viņa mēneša gūtajos vārtos iekļauti divi vārti neizšķirtā, pret Hertha BSC, kā rezultātā viņš kļuva par pirmo 2000. gados dzimušo spēlētāju, kurš divreiz guvis vārtus vienā Bundeslīgas mačā, un par visu laiku jaunāko "Dortmund" spēlētāju. 24. oktobrī viņš arī kļuva par pirmo 2000. gados dzimušo spēlētāju, kurš UEFA Čempionu līgā guvis vārtus "Dortmund" komandā, pret Madrides "Atlético".

2019. gada 9. februārī, spēlējot neizšķirti, 3:3, ar 1899 Hoffenheim, viņš kļuva par visu laiku jaunāko spēlētāju, kurš guvis astoņus vārtus vienā Bundeslīgas sezonā, pārspējot rekordu, kas iepriekš piederēja Kristianam Vikam. Vēlāk, tajā pašā mēnesī, gūstot vārtus pret Leverkūzenes "Bayer", uzvarā ar 3:2, viņš laboja Lukaša Podolska rekordu, kļūstot par jaunāko spēlētāju, kurš guvis deviņus vārtus Bundeslīgā, 18 gadu un 336 dienu vecumā. 13. aprīlī Sančo guva vārtus, uzvarot Mainz 05, ar 2:1, un tādējādi kļuva par visu laiku jaunāko "Dortmund" spēlētāju, kurš guvis vismaz 10 vārtus vienā Bundeslīgas kampaņā. Pēc iespaidīgās līgas kampaņas, kurā viņš guva 12 vārtus un atdeva 14 rezultatīvas piespēles, Sančo tika iekļauts 2018.—2019. gada Bundeslīgas sezonas izlasē.

#### 2019—2021
[thumb|240x240px|Sančo [Dortmundes "Borussia" sastāvā, 2020. gadā]]
Panākumi turpinājās arī pirms 2019.—2020. gada sezonas, kad Sančo atdeva rezultatīvu piespēli un guva vārtus DFL-Superkausa uzvarā pār Minhenes "Bayern", ar 2:0, 2019. gada 3. augustā. Vēlāk, tajā pašā mēnesī, Sančo vienojās par jaunu līgumu ar "Dortmund". Novembrī viņš ierindojās otrajā vietā Zelta puisēna balvā. Sančo vārti "Dortmund" spēlē, ar rezultātu 3:3, pret RB Leipzig, 17. decembrī, nozīmēja, ka viņš bija guvis vārtus septiņās spēlēs pēc kārtas kluba rindās (tostarp Čempionu līgas mačos pret Barcelona un Prāgas "Slavia"), tādējādi viņa kontā bija 15 vārti un 16 rezultatīvas piespēles Bundeslīgā, 2019. gada kalendārajā gadā. Sančo, 2020. gada februārī, piecos līgas mačos, gūstot trīs vārtus un trīs rezultatīvas piespēles, otro reizi karjerā tika atzīts par Bundeslīgas mēneša labāko spēlētāju.

2020. gada 31. maijā Sančo guva savu pirmo *[[hat-trick]]* karjerā, izbraukumā ar 6:1 uzvarot SC Paderborn. Pēc pirmo vārtu gūšanas viņš novilka kreklu, lai atklātu kreklu ar uzrakstu "Justice for George Floyd", melnādaino vīrieti, kuru tās nedēļas sākumā Mineapolisā noslepkavoja policists, kurš nometās ceļos uz Floida kakla, līdz viņš vairs nereaģēja.

2021. gada 13. maijā Sančo guva divus vārtus, uzvarot "RB Leipzig", 2021. gada DFB-Pokal finālā, ar 4:1.

### Manchester United
2021. gada 1. jūlijā tika paziņots, ka Manchester United un "Dortmund" ir panākušas vienošanos par Sančo pāreju, ar nosacījumu, ka viņš parakstīs līgumu un nokārtos medicīnisko pārbaudi, un bija paredzēts, ka abi notiks pēc UEFA Euro 2020. Pāreja tika pabeigta 23. jūlijā, par pārejas maksu 73 miljonu mārciņu (85 miljonu eiro) apmērā, pēc tam, kad Sančo parakstīja piecu gadu līgumu, ar iespēju uz vēl vienu gadu. Viņam tika piešķirts krekls ar 25. numuru, kuru iepriekš valkāja Odions Igalo. 14. augustā viņš debitēja, nākot uz maiņu Denjela Džeimsa vietā, savā laukumā, līgas spēlē, ar 5:1 uzvarot Leeds United. 23. novembrī viņš guva savus pirmos vārtus kluba labā, pret Villarreal, nodrošinot vietu Čempionu līgas izslēgšanas spelēs. Piecas dienas vēlāk viņš guva savus pirmos Premjerlīgas vārtus pret "Chelsea".

Sančo guva savus pirmos vārtus 2022.—2023. gada sezonā, 2022. gada 22. augustā, uzvarot mājās, ar 2:1, pār "Liverpool". 2023. gada 1. februārī viņš spēlēja Anglijas līgas kausa pusfināla atbildes spēlē pret Notingemas "Forest", kas bija viņa pirmā spēle kopš 2022. gada oktobra, kad viņa komanda nodrošināja vietu finālā. Nedēļu vēlāk viņš iesaistījās spēlē no rezervistu soliņa un guva izlīdzinājuma vārtus, savā laukumā nospēlējot neizšķirti ar "Leeds United", 2:2.

Sančo netika iekļauts "United" komandā spēlei pret Arsenal, 2023. gada 3. septembrī, un galvenais treneris Eriks ten Hags paskaidroja, ka Sančo netika izvēlēts "viņa snieguma treniņos dēļ", norādot, ka spēlētājiem "ik dienas "Manchester United" ir jāsasniedz līmenis". Atbildot uz to, Sančo sociālajos tīklos rakstīja, ka "Es neļaušu cilvēkiem runāt lietas, kas ir pilnīgi nepatiesas, šonedēļ esmu ļoti labi darbojies treniņos... Ilgu laiku esmu bijis grēkāzis, kas nav godīgi!" Pēc tam, 14. septembrī, "United" paziņoja, ka Sančo trenēsies "atsevišķi no pirmās komandas, gaidot disciplīnas problēmas atrisināšanu".

#### Atgriešanās Borussia Dortmund komandā
 Sančo uz īres tiesībām atgriezās Borussia Dortmund komandā. Vācijas klubs par īri līdz sezonas beigām samaksāja aptuveni 4 miljonus eiro.

## Starptautiskā karjera

### Jauniešu karjera
Sančo spēlēja Anglijas izlases jauniešu U-16, U-17 un U-19 komandās.

2017. gada maijā Sančo bija daļa no Anglijas U-17 izlases sastāva, kura sasniedza UEFA Eiropas U-17 čempionāta finālu, un par savu sniegumu tika atzīts par turnīra labāko spēlētāju. 2017. gada septembrī Sančo tika iekļauts Anglijas izlasē, 2017. gada FIFA U-17 Pasaules kausa izcīņai, taču spēlētāja jaunais Vācijas klubs pretojās viņa izsaukšanai uz izlasi. Abas puses galu galā panāca vienošanos, ka viņš būs pieejams sacensību grupu posmos, taču viņa dalība netika garantēta, ja Anglija iekļūs izslēgšanas kārtā. 2017. gada 8. oktobrī viņš Anglijas U-17 izlases pirmajā mačā, pret Čīli, guva divus vārtus. 16. oktobrī, Anglijas astotdaļfināla spēlē pret Japānu, viņu no sacensībām atsauca Dortmundes "Borussia".

2017. gada 2. novembrī Sančo pirmo reizi tika izsaukts uz Anglijas U-19 izlasi, pievienojoties tai 2018. gada UEFA Eiropas U-19 čempionāta kvalifikācijas spēlēm, pret Fēru Salām, Islandi un Bulgāriju. Pirmo reizi U-19 līmenī viņš startēja 6:0 uzvarā pret Fēru salām, kas ilga septiņdesmit minūtes, kad viņu nomainīja Bens Breretons Diass. Uzvarā pār Islandi viņš 66. minūtē nomainīja Breretonu. Viņš guva vienīgos vārtus mačā pret Bulgāriju, palīdzot Anglijai ieņemt augstāko vietu savā grupā. Nākot uz maiņu Breretona vietā, Sančo guva pēdējos no vārtiem Anglijas izlases uzvarā pret Ungāriju, ar 4:1, 2018. gada 21. martā.

### Pieaugušo karjera
Pēc iespaidīgā 2018.—2019. gada sezonas sākuma, Sančo 2018. gada 4. oktobrī pirmo reizi tika izsaukts uz Anglijas pieaugušo izlasi, gatavojoties UEFA Nāciju līgas spēlēm pret Horvātiju un Spāniju. Viņš debitēja, 78. minūtē nākot uz maiņu, pret Horvātiju, 12. oktobrī, izbraukumā spēlējot neizšķirti, 0:0. 2019. gada 22. martā Sančo sāka savu pirmo spēli starta sastāvā Anglijas izlasē, Vemblija stadionā, UEFA Euro 2020 kvalifikācijas spēlē ar 5:0 uzvarot Čehiju. Septembra izlašu spēlēs Sančo guva savus debijas vārtus, divus vārtus spēlē, pieaugušo komandas rindās, 10. septembrī, ar 5:3 mājās uzvarot Kosovu, Euro 2020 kvalifikācijas spēlē.

2021. gada 11. jūlijā Sančo devās uz maiņu Kaila Volkera vietā, 120. minūtē, UEFA Euro 2020 finālā, pret Itāliju. Viņš izpildīja Anglijas izlases ceturto soda sitienu, pēcspēles sitienu sērijā, kuru atvairīja Džanluidži Donnarumma. Pēc zaudējuma ar 3:2, pēc soda sitienu sērijas, Sančo, kopā ar Markusu Rešfordu un Bukajo Saku (kuri arī netrāpīja soda sitienus), sociālajos medijos tika pakļauti rasistiski aizskarošiem ziņojumiem.

Sančo netika iekļauts Anglijas izlases sastāvā 2022. gada FIFA Pasaules kausam.

## Spēles stils
Sančo, kurš tiek uzskatīts par ātru, ļoti tehnisku un radošu spēlētāju, ar izcilām dribla prasmēm un bumbas kontroli, ir pazīstams ar savu viltību un māņu kustību izmantošanu situācijās viens pret vienu, un tiek raksturots kā viens no pasaules labākajiem jaunajiem spēlētājiem. Lai gan viņš ir īpaši pazīstams ar spēju tikt garām pretiniekiem un radīt iespējas komandas biedriem, viņš ir spējīgs arī pats gūt vārtus.

## Karjeras statistika

### Klubos

### Izlasē

: *Rezultāts parādīts, skatoties no Anglijas izlases pozīcijām; vārtu kolonna ataino rezultātu pēc katriem Sančo gūtajiem vārtiem*

## Sasniegumi
**Borussia Dortmund**

* DFL-Supercup: 2019
* DFB-Pokal:2020-21

**Manchester United**

* Anglijas Līgas kauss: 2022—23
* FA kauss finālists: 2022—23

**Chelsea FC**
* UEFA Konferences līga: 2024—2025
**Anglijas U17 izlase**

* FIFA U-17 Pasaules kauss: 2017
* UEFA U-17 Eiropas čempionāts finālists: 2017

**Anglijas izlase**
* UEFA Eiropas čempionāts vicečempions: 2020
* UEFA Nāciju līga trešā vieta: 2018-2019
**Individuālie**

* UEFA Eiropas U-17 čempionāta zelta spēlētājs: 2017 
* Bundeslīgas mēneša spēlētājs: 2018. gada oktobris, 2020. gada februāris, 2021. gada februāris
* Bundeslīgas mēneša vārti: 2019. gada februāris

## Atsauces

## Ārējās saites